techiaith/cofnodycynulliad_en-cy huggingface dataset:
English: Minister, we've heard about concerns about contracting public services, particularly in relation to local government, as a result of the financial situation that our councils find themselves in. Now, one graphic demonstration of that of course was the fact that Newport are actually considering switching off alternate street lights between midnight and 6 a.m. to cut down on energy costs. Colleagues of mine on these benches have already raised concerns about the impact that might have and the consequences particularly in terms of compromising the safety of night-time pedestrians, especially women and those who maybe aren't confident and stable on their feet maybe - older people et cetera - and potential consequences in terms then of deteriorating health, mental and physical. There is a strong correlation of course between improved street lighting and reduced crime rates as well. So, one simple decision - I say 'simple' in a qualified manner, but one decision - can obviously have much wider implications and impacts. So, my question to you is: what advice are you giving to local councils, or what discussions are you having with local authorities? Because, obviously, at the end of the day, these isolated decisions - . And you could scale these decisions up if they're collective decisions - collective impacts of similar decisions made elsewhere. But what advice are you giving to local councils about the risk that some of these decisions, made today to save money, may well cost the public purse more money in the longer term?
Welsh: Weinidog, rydym wedi clywed am bryderon ynghylch contractio gwasanaethau cyhoeddus, yn enwedig mewn perthynas â llywodraeth leol, o ganlyniad i sefyllfa ariannol ein cynghorau. Nawr, un enghraifft amlwg o hynny, wrth gwrs, oedd y ffaith bod Casnewydd yn ystyried diffodd goleuadau stryd bob yn ail rhwng hanner nos a 6 a.m. i leihau costau ynni. Mae rhai o'm cyd-Aelodau ar y meinciau hyn eisoes wedi codi pryderon ynghylch yr effaith y gallai hynny ei chael a'r canlyniadau, yn enwedig o ran peryglu diogelwch cerddwyr gyda'r nos, yn enwedig menywod, a phobl nad ydynt yn hyderus ac yn gadarn ar eu traed, efallai - pobl hŷn ac yn y blaen - a chanlyniadau posibl felly o ran iechyd meddwl a chorfforol gwaeth. Mae cydberthynas gref, wrth gwrs, rhwng gwell goleuadau stryd a chyfraddau troseddu is hefyd. Felly, mae'n amlwg y gall un penderfyniad syml - dywedaf 'syml' mewn modd amodol, ond un penderfyniad - arwain at oblygiadau ac effeithiau ehangach o lawer. Felly, fy nghwestiwn i chi yw: pa gyngor rydych yn ei roi i gynghorau lleol, neu pa drafodaethau rydych yn eu cael gydag awdurdodau lleol? Oherwydd yn amlwg, yn y pen draw, mae'r penderfyniadau ynysig hyn - . A gallech gynyddu effaith y penderfyniadau hyn os ydynt yn benderfyniadau cyfunol - effeithiau cyfunol penderfyniadau tebyg a wneir mewn mannau eraill. Ond pa gyngor rydych yn ei roi i gynghorau lleol ynghylch y risg y gallai rhai o'r penderfyniadau hyn, a wneir heddiw i arbed arian, gostio mwy o arian i bwrs y wlad yn fwy hirdymor?
English: The resource for core public health promotion sits with local health boards. Local authorities have responsibility for other areas of public health, such as health protection and environmental public health. Local authorities work closely with partners, including local health boards, on some areas of health promotion, such as the national exercise referral scheme.
Welsh: Y byrddau iechyd lleol sy'n gyfrifol am yr adnodd ar gyfer hybu iechyd cyhoeddus sylfaenol. Mae awdurdodau lleol yn gyfrifol am feysydd iechyd y cyhoedd eraill, megis diogelu iechyd ac iechyd cyhoeddus amgylcheddol. Mae awdurdodau lleol yn gweithio'n agos gyda phartneriaid, gan gynnwys byrddau iechyd lleol, ar rai meysydd hybu iechyd, megis y cynllun cenedlaethol i atgyfeirio cleifion i wneud ymarfer corff.
English: Yes, thank you very much for that response. Of course, the Minister for health pointed her finger a little at the public with regard to the public's responsibility to be more careful of their health and to do more to exercise and to eat more healthily and so on. I felt that pointing the finger at the public with regard to the NHS's difficulties was rather harsh, but I understand the point she was making. But, of course, the Government itself isn't helping in this regard, because we've talked about the cuts that local authorities are facing, of course - leisure centres are closing, public health programmes are being cut. So, do you agree with me that there is a contradiction - a major contradiction - here where, on the one hand, the Government is saying, 'Well, do more to live more healthily', and on the other hand there is a lack of funding from the Government that means that the leisure centres and the public health programmes and the support available to help people to live more healthily are being cut?
Welsh: Ie, diolch ichi am yr ateb. Wrth gwrs, mi wnaeth y Gweinidog iechyd bwyntio bys ychydig ar y cyhoedd ynglŷn â chyfrifoldeb y cyhoedd i fod yn fwy gofalus am eu hiechyd ac i wneud mwy o ran ymarfer corff ac i fwyta'n iachach ac yn y blaen. Roeddwn i'n teimlo bod hynny efallai - bod pwyntio bys at y cyhoedd ynglŷn â thrafferthion yr NHS braidd yn hallt, ond dwi'n deall y pwynt yr oedd hi'n ei wneud. Ond, wrth gwrs, dyw'r Llywodraeth ei hunan ddim yn helpu yn hynny o beth, oherwydd rŷn ni wedi sôn am y toriadau y mae awdurdodau lleol yn eu hwynebu, wrth gwrs - mae canolfannau hamdden yn cau, mae rhaglenni iechyd cyhoeddus yn cael eu torri. Felly, ydych chi'n cytuno â fi bod yna wrth-ddweud, bod yna contradiction mawr yn fan hyn, lle ar un llaw mae'r Llywodraeth yn dweud, 'Gwnewch fwy i fyw yn iach', ac, ar y llaw arall, mae diffyg ariannu o gyfeiriad y Llywodraeth yn golygu bod y canolfannau hamdden, bod y rhaglenni iechyd cyhoeddus, bod y gefnogaeth sydd yna i helpu pobl i wneud hynny yn cael eu torri?
English: Well, first of all, I would just reassure you that we are acutely aware of and equally concerned about the pressures that the current energy crisis and the cost-of-living crisis are having on the sport and leisure sector. Of course, the provisional local government settlement means that some local authorities have now reversed their plans to close some of their facilities, which I think is really important, demonstrating that they're prioritising those facilities with the additional funding that we've been able to provide. I know, for example, that there are areas such as swimming pools, where authorities and their swimming pool operators are concerned because they haven't been offered protection under the UK Government's new energy bills discount scheme, so we're supporting those efforts for those kinds of facilities to be categorised as intensive energy users. It's also worth recognising as well that as part of their capital funding investments, Sport Wales is looking into ways in which they can support the sector regarding green energy, and they've made links with the Welsh Government's energy service to discuss the practicalities there. So, there is obviously a financial outlook that is very challenging at the moment, but I know that authorities are trying to prioritise these non-statutory services and we've got several questions on those this afternoon as well, as part of their response to the cost-of-living crisis, and to support people.
Welsh: Wel, yn gyntaf, hoffwn roi sicrwydd i chi ein bod yn ymwybodol iawn ac yr un mor bryderus ynghylch y pwysau y mae'r argyfwng ynni presennol a'r argyfwng costau byw yn ei roi ar y sector chwaraeon a hamdden. Wrth gwrs, golyga'r setliad llywodraeth leol dros dro fod rhai awdurdodau lleol bellach wedi gwrthdroi eu cynlluniau i gau rhai o'u cyfleusterau, sy'n bwysig iawn yn fy marn i, gan ei fod yn dangos eu bod yn blaenoriaethu'r cyfleusterau hynny gyda'r cyllid ychwanegol rydym wedi gallu ei ddarparu. Gwn, er enghraifft, fod rhai pethau fel pyllau nofio, lle mae awdurdodau a gweithredwyr eu pyllau nofio yn bryderus am nad ydynt wedi cael cynnig amddiffyniad o dan gynllun gostyngiadau biliau ynni newydd Llywodraeth y DU, felly rydym yn cefnogi'r ymdrechion i sicrhau bod y mathau hynny o gyfleusterau'n cael eu categoreiddio fel defnyddwyr ynni dwys. Mae'n werth cydnabod hefyd, fel rhan o'u buddsoddiadau cyllid cyfalaf, fod Chwaraeon Cymru yn ymchwilio i ffyrdd y gallant gefnogi'r sector mewn perthynas ag ynni gwyrdd, ac maent wedi cysylltu â gwasanaeth ynni Llywodraeth Cymru i drafod y materion ymarferol yn y cyswllt hwnnw. Felly, yn amlwg, mae'r rhagolygon ariannol yn heriol iawn ar hyn o bryd, ond gwn fod awdurdodau'n ceisio blaenoriaethu'r gwasanaethau anstatudol hyn, ac mae gennym sawl cwestiwn ynglŷn â'r rheini y prynhawn yma hefyd, fel rhan o'u hymateb i'r argyfwng costau byw, ac i gefnogi pobl.
English: Given that the over-65 population is likely to significantly increase over the next five years, it is essential that our local authorities receive adequate funding to support our older population, and we know that our social care in Wales is in a mess. We've heard the concerns about the hypothecation and how money is afforded to local authorities. We've heard our colleague Llyr Gruffydd outline the responsibilities that have fallen on local authorities as a result of some bad legislation going from here, and then being picked up by local authorities. The World Health Organization describes age-friendly communities as being places in which older people, communities, policies, services, settings and structures work together in partnership to support and enable us all to age well. In April 2022, the Welsh Government announced that £1.1 million was being made available to local authorities to support their work to become age friendly, and to ensure older people are involved in the design and planning of local services. This is something I've worked on with the Older People's Commissioner for Wales, and she has emphasised the need for such investment to continue. Minister, what progress has the £1.1 million investment achieved during the current financial year, and is it your intention, and indeed that of the Deputy Minister for Social Services, to continue to invest in creating age-friendly communities in 2023-24? Diolch.
Welsh: Gan fod y boblogaeth dros 65 oed yn debygol o gynyddu'n sylweddol dros y pum mlynedd nesaf, mae'n hanfodol fod ein hawdurdodau lleol yn cael cyllid digonol i gefnogi ein poblogaeth hŷn, ac rydym yn gwybod bod ein gofal cymdeithasol yng Nghymru mewn llanast. Clywsom y pryderon am y cyllid neulltiedig a'r ffordd y mae arian yn cael ei roi i awdurdodau lleol. Clywsom ein cyd-Aelod, Llyr Gruffydd yn amlinellu'r cyfrifoldebau sydd ar awdurdodau lleol o ganlyniad i ddeddfwriaeth wael sy'n mynd o'r fan hon, ac sy'n cael ei chodi gan awdurdodau lleol wedyn. Mae Sefydliad Iechyd y Byd yn disgrifio cymunedau sydd o blaid pobl hŷn fel llefydd lle mae pobl hŷn, cymunedau, polisïau, gwasanaethau, lleoliadau a chyrff yn cydweithio mewn partneriaeth i gefnogi ac i alluogi pawb ohonom i heneiddio'n dda. Ym mis Ebrill 2022, cyhoeddodd Llywodraeth Cymru fod £1.1 miliwn ar gael i awdurdodau lleol er mwyn cefnogi eu gwaith i fod o blaid pobl hŷn ac i sicrhau bod pobl hŷn yn rhan o'r gwaith o lunio a chynllunio gwasanaethau lleol. Mae hyn yn rhywbeth rwyf wedi gweithio arno gyda Chomisiynydd Pobl Hŷn Cymru, ac mae hi wedi pwysleisio bod angen i fuddsoddiad o'r fath barhau. Weinidog, pa gynnydd a gyflawnwyd gan y buddsoddiad o £1.1 miliwn yn ystod y flwyddyn ariannol hon, ac ai eich bwriad chi, a bwriad y Dirprwy Weinidog Gwasanaethau Cymdeithasol yn wir, yw parhau i fuddsoddi mewn creu cymunedau sydd o blaid pobl hŷn yn 2023-24? Diolch.
English: I'm grateful for that question and I've also had a really good meeting with the older people's commissioner, who talked very passionately about the potential for age-friendly communities. I can confirm that, for 2023-24, the Welsh Government via the social care reform fund will provide a grant of £50,000 to each local authority, so that they are able to appoint a lead officer to support their working towards becoming part of the WHO network of age-friendly communities and cities. I know that the Deputy Minister would be more than happy to provide more detailed information about the activities that are taking place on a local basis.
Welsh: Diolch am y cwestiwn hwnnw ac rwyf innau hefyd wedi cael cyfarfod da iawn gyda'r comisiynydd pobl hŷn, a siaradodd yn angerddol iawn am botensial cymunedau sydd o blaid pobl hŷn. Gallaf gadarnhau y bydd Llywodraeth Cymru, ar gyfer 2023-24, drwy'r gronfa diwygio gofal cymdeithasol yn darparu grant o £50,000 i bob awdurdod lleol, fel eu bod yn gallu penodi swyddog arweiniol i gefnogi eu gwaith tuag at fod yn rhan o rwydwaith Sefydliad Iechyd y Byd o gymunedau a dinasoedd sydd o blaid pobl hŷn. Gwn y byddai'r Dirprwy Weinidog yn fwy na pharod i ddarparu gwybodaeth fanylach am y gweithgareddau sy'n digwydd yn lleol.
English: Climate change is a cross-government priority and I work closely with the Minister for Climate Change and with my other Cabinet colleagues to support delivery of Net Zero Wales, and to support local authorities in delivering their commitments.
Welsh: Mae newid hinsawdd yn flaenoriaeth drawslywodraethol ac rwy'n gweithio'n agos gyda'r Gweinidog Newid Hinsawdd a chyda fy nghyd-Weinidogion eraill yn y Cabinet i gefnogi cyflawniad Cymru Net Sero, ac i gynorthwyo awdurdodau lleol i gyflawni eu hymrwymiadau.
English: Thank you, Minister, for that answer and we've had many discussions in this Chamber about making sure there's enough capital to decarbonise, for local government to decarbonise and invest in their green projects. But it's not all about money, either. There is also a need to make sure that there is sufficient human capital with the right skills and knowledge that they need to fulfil those roles, and I know that the Welsh Local Government Association, in their evidence on the Government's draft budget, have shared their concerns about the shortage of staff with green skills, as well as the difficulties experienced by public bodies in retaining staff with the required skills due to wage differentials with the private sector. I'm just wondering, Minister, what discussions you've had with local government colleagues about developing and funding a recruitment, retention and upskilling strategy, so that staff have the required knowledge and skills in green issues. And what consideration have you given to, perhaps, enhancing the role of corporate joint committees, so that pooled budgets and pooled efforts can achieve some of these commitments?
Welsh: Diolch am yr ateb hwnnw, Weinidog, ac rydym wedi cael llawer o drafodaethau yn y Siambr hon ynglŷn â sicrhau bod digon o gyfalaf i ddatgarboneiddio, i lywodraeth leol ddatgarboneiddio a buddsoddi yn eu prosiectau gwyrdd. Ond nid arian yw'r cyfan, ychwaith. Mae angen gwneud yn siŵr hefyd fod yna ddigon o gyfalaf dynol gyda'r sgiliau a'r wybodaeth gywir sydd eu hangen arnynt i gyflawni'r rolau hynny, ac rwy'n gwybod bod Cymdeithas Llywodraeth Leol Cymru, yn eu tystiolaeth ar gyllideb ddrafft y Llywodraeth, wedi rhannu eu pryderon ynghylch prinder staff â sgiliau gwyrdd, yn ogystal â'r anawsterau a brofwyd gan gyrff cyhoeddus gyda chadw staff sydd â'r sgiliau gofynnol oherwydd gwahaniaethau yng nghyflogau'r sector preifat. Weinidog, tybed pa drafodaethau a gawsoch gyda chymheiriaid mewn llywodraeth leol ynglŷn â datblygu ac ariannu strategaeth recriwtio, cadw ac uwchsgilio, fel bod gan staff wybodaeth a sgiliau gofynnol mewn materion gwyrdd. A pha ystyriaeth a roddwyd gennych i wella rôl cyd-bwyllgorau corfforedig, fel y gall cyllidebau cyfun ac ymdrechion cyfun gyflawni rhai o'r ymrwymiadau hyn?
English: I'm very grateful for that question this afternoon, and I'm really pleased with the work that the decarbonisation panel for Wales is undertaking in terms of ensuring that all local authorities have plans in place in order to help move them towards that goal of net zero in the public sector by 2030. I think one of the areas where we need to put a great deal of focus, of course, is on procurement, because over 60 per cent of councils' emissions arise through the procurement of goods and services. I mention that because that's one of the areas where the Welsh Government is investing in skills for that particular sector. So, we've been investing in the professional qualifications, and supporting people to achieve those professional qualifications within the public sector, so that they have that skills base and the knowledge that they need, but particularly so with a focus now on decarbonisation. Just yesterday, I had the opportunity to meet the individuals through Curshaw who were driving forward our alpha phase on the centre for excellence for procurement. That was a really interesting meeting, talking to them about what they'd heard from talking to procurement professionals within the public sector, and also, particularly, in local government. I think skills and recognition are part of that, a concern that there must be that continuous opportunity to develop those skills within the very modern context and within the context of that journey towards net zero by 2030. So, that is a field of work where there's a lot of work going on at the moment, but particularly with that eye on procurement.
Welsh: Rwy'n ddiolchgar iawn am y cwestiwn hwnnw y prynhawn yma, ac rwy'n falch iawn o'r gwaith y mae panel datgarboneiddio Cymru yn ei wneud ar sicrhau bod gan bob awdurdod lleol gynlluniau yn eu lle er mwyn helpu i'w symud tuag at y nod o sero net yn y sector cyhoeddus erbyn 2030. Rwy'n meddwl mai un o'r meysydd lle mae angen inni roi llawer iawn o ffocws yw caffael wrth gwrs, oherwydd mae dros 60 y cant o allyriadau cynghorau'n codi drwy gaffael nwyddau a gwasanaethau. Rwy'n crybwyll hynny oherwydd dyna un o'r meysydd lle mae Llywodraeth Cymru yn buddsoddi mewn sgiliau ar gyfer y sector penodol hwnnw. Felly, rydym wedi bod yn buddsoddi yn y cymwysterau proffesiynol, ac yn cynorthwyo pobl i gyflawni cymwysterau proffesiynol yn y sector cyhoeddus, fel bod ganddynt y sylfaen sgiliau honno a'r wybodaeth sydd ei hangen, ond yn enwedig felly gyda ffocws nawr ar ddatgarboneiddio. Ddoe ddiwethaf, cefais gyfle i gyfarfod â'r unigolion drwy Curshaw a oedd yn datblygu cyfnod alffa ein canolfan ragoriaeth caffael. Roedd hwnnw'n gyfarfod diddorol iawn, a siarad â hwy am yr hyn roeddent wedi'i glywed o siarad â gweithwyr caffael proffesiynol o fewn y sector cyhoeddus, ac mewn llywodraeth leol yn arbennig. Rwy'n credu bod sgiliau a chydnabyddiaeth yn rhan o hynny, pryder fod rhaid cael cyfle parhaus i ddatblygu'r sgiliau hynny o fewn cyd-destun modern iawn ac yng nghyd-destun y daith tuag at sero net erbyn 2030. Felly, mae hwnnw'n faes gwaith lle mae llawer yn digwydd ar hyn o bryd, ond yn enwedig gyda golwg ar gaffael.
English: Of course, the best way to achieve this, as we all know, on every side of the Chamber, would be to go back to the old eight counties where you've got local government with sufficient capacity and clout to be able to deliver those schemes. You know that, they all know that, but there we go. I won't go after it this afternoon, everybody will be pleased to hear. But what I would like to - [ Interruption. ] What I would like to challenge the Minister on is this: local government can act as a catalyst within its particular area to enable far more community-based renewable energy schemes. We do see that in some places, but we don't see anything like the number and the quantity that we require in order to deliver on our net-zero ambitions, but also to address some of the social issues that we debated in an earlier question. So, what can the Welsh Government do, Minister, to bring local government together to ensure that local government has the tools - the financial tools as well as the expertise that Peter Fox described - in order to provide local communities with the means to deliver renewable schemes that will address all the issues that we've been debating earlier?
Welsh: Wrth gwrs, y ffordd orau o gyflawni hyn, fel y gwyddom i gyd ar bob ochr i'r Siambr, fyddai mynd yn ôl i'r hen wyth sir lle mae gennych lywodraeth leol gyda digon o gapasiti a grym i allu cyflawni'r cynlluniau hynny. Rydych chi'n gwybod hynny, maent hwy i gyd yn gwybod hynny, ond dyna ni. Nid wyf am fynd ar drywydd hynny y prynhawn yma, bydd pawb yn falch o glywed. Ond yr hyn yr hoffwn - [ Torri ar draws. ] Yr hyn yr hoffwn herio'r Gweinidog arno yw hyn: gall llywodraeth leol weithredu fel catalydd yn eu hardaloedd i alluogi llawer mwy o gynlluniau ynni adnewyddadwy yn y gymuned. Rydym yn gweld hynny mewn rhai llefydd, ond nid ydym yn gweld unrhyw beth tebyg i'r nifer sydd ei angen arnom er mwyn cyflawni ein huchelgeisiau sero net, ond hefyd i fynd i'r afael â rhai o'r problemau cymdeithasol y gwnaethom eu trafod mewn cwestiwn cynharach. Felly, beth y gall Llywodraeth Cymru ei wneud, Weinidog, i ddod â llywodraeth leol ynghyd i sicrhau bod gan lywodraeth leol yr arfau - yr arfau ariannol yn ogystal â'r arbenigedd a ddisgrifiodd Peter Fox - i roi modd i gymunedau lleol gyflawni cynlluniau adnewyddadwy a fydd yn mynd i'r afael â'r holl bethau y buom yn eu trafod yn gynharach?
English: I agree that local authorities have an important role and an important potential in that particular space, which is why I know that the Minister for Climate Change is engaging with them in respect of the development of the Unnos work, and I hope that she'll be making more information available to colleagues on the development of that work before too long. So, perhaps that would be an opportunity to explore that in greater detail. I won't be tempted to bite either on the point that you made about the formulations of local government, and I realise that I neglected also to respond to the finance spokesperson's point on CJCs, but there'll be other opportunities.
Welsh: Rwy'n cytuno bod gan awdurdodau lleol rôl bwysig a photensial pwysig yn hynny o beth, a dyna pam rwy'n gwybod bod y Gweinidog Newid Hinsawdd yn ymgysylltu â hwy mewn perthynas â datblygu gwaith Unnos, a gobeithio y bydd hi'n sicrhau bod mwy o wybodaeth ar gael i gyd-Aelodau ar ddatblygiad y gwaith hwnnw cyn bo hir iawn. Felly, efallai y byddai hwnnw'n gyfle i archwilio hynny'n fanylach. Ni chaf fy nhemtio i ymateb ychwaith ar y pwynt a wnaethoch ynglŷn â ffurfiadau llywodraeth leol, ac rwy'n sylweddoli fy mod heb ymateb i bwynt y llefarydd cyllid ar y cyd-bwyllgorau corfforedig, ond fe ddaw cyfleoedd eraill.
English: I meet regularly with all local authority leaders to discuss key issues that affect us all, including the current financial challenges. It's the responsibility of each local authority to determine how they deliver their non-statutory services, based on local priorities.
Welsh: Rwy'n cyfarfod yn rheolaidd â phob arweinydd awdurdod lleol i drafod materion allweddol sy'n effeithio arnom i gyd, gan gynnwys yr heriau ariannol presennol. Cyfrifoldeb pob awdurdod lleol yw penderfynu sut y maent yn darparu eu gwasanaethau anstatudol, yn seiliedig ar flaenoriaethau lleol.